Diari Oficial de la Generalitat Valenciana


Sumari del DOGV 6569, del 20-07-2011 (2011/8174)

RESOLUCIÓ de 14 de juliol de 2011, de la secretària autonòmica d'Economia, Indústria i Comerç, per la qual es deleguen atribucions en el director de l'Agència Valenciana de l'Energia.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6569

Data del DOGV
:   20-07-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/8174


Data del document
:   14-07-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Anàlisi jurídica

 Descriptors 

:   * Agència Valenciana de L'Energia
    * delegació de poders
    * administració regional

RESOLUCIÓ de 14 de juliol de 2011, de la secretària autonòmica d'Economia, Indústria i Comerç, per la qual es deleguen atribucions en el director de l'Agència Valenciana de l'Energia. [2011/8174]  
Per Decret 5/2011, de 21 de juny, del president de la Generalitat, es determinen les conselleries en què s'organitza l'administració de la Generalitat; la d'Economia, Indústria i Comerç és una de les que formen part de la nova organització de l'administració valenciana i se li atribuïxen les competències en matèria d'energia.  
Per Decret 75/2011, de 24 de juny, del Consell, s'establix l'estructura orgànica bàsica de la Presidència i de les conselleries de la Generalitat, i assumix les funcions que li atribuïx l'article 68 de la Llei 5/1983, de 30 de desembre, del Consell, en matèria d'energia, la Secretaria Autonòmica d'Economia, Indústria i Comerç.  
Raons d'oportunitat aconsellen realitzar determinades delegacions de competència en l'esmentada matèria, amb vista a aconseguir la màxima agilitat i eficiència administratives.  
Per això, en virtut del que s'ha establit en els articles 63 i 68 de la Llei 5/1983, de 30 de desembre, del Consell, i en els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
  
Primer  
Delegar en el director de l'Agència Valenciana de l'Energia l'exercici de les atribucions següents:  
- Autoritzacions, incloent-hi, si és el cas, la declaració d'utilitat pública, les inscripcions i la resta de resolucions en matèria d'energia i d'instal·lacions radioactives i de raigs X que corresponguen, d'acord amb la normativa vigent, a l'òrgan directiu competent en la matèria.  
- La resolució dels recursos d'alçada que es presenten contra resolucions dictades pels òrgans territorials competents en matèria d'energia.  
  
- L'inici, la instrucció i la resolució d'expedients sancionadors per infraccions tipificades en la normativa vigent en matèria d'energia, quan estiguen atribuïts a l'òrgan directiu competent en matèria d'energia.   
  
  
Segon  
La present delegació d'atribucions podrà ser revocada en qualsevol moment per l'òrgan delegant, de conformitat amb el que s'ha establit en l'article 63.5 de la Llei 5/1983, de 30 de desembre, del Consell, i en l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les atribucions delegades en la present resolució podran ser advocades, en els termes i amb els requisits que establix l'article 14 d'esta última norma.   
  
Tercer   
1. En tots aquells supòsits en què es faça ús de la present delegació, s'haurà de fer constar expressament en la resolució o en l'acte que s'adopte, i es consideraran dictades per l'òrgan delegant.   
2. Les atribucions exercides per delegació no podran ser objecte de delegació en un altre òrgan.   
  
Quart  
En cas d'absència, vacant o malaltia del titular de l'òrgan en qui es deleguen facultats, estes seran exercides per la persona que designe el president de l'Agència per a substituir-lo en el càrrec.  
  
Cinqué   
La present resolució tindrà efectes des del dia de la publicació en el Diari Oficial de la Comunitat Valenciana.  
  
València, 14 de juliol de 2011.- La secretària autonòmica d'Economia, Indústria i Comerç: Mar Casanova Lloréns.